Ülenurme Investeeringud OÜ

Viljandi mnt 13, 50412, Tartu Teie: 18.05.09 nr 169

Meie: 09.06.2009 nr 1-11/106

Tartu Linnavalitsus

Linnaplaneerimise ja Maakorralduse Osakond

Raekoja plats 3, 51003, Tartu

**J.Liivi 1 krundi ja lähiala detailplaneeringu eskiislahendus.**

26.märtsil 2008 aastal pöördus Tartu Linnavalitsus Eesti Rahva Muuseumi Ehituse Sihtasutuse poole kirjaga küsides seisukohta detailplaneeringu algatamiseks J.Liivi 1 ja viimase lähialal. Detailplaneering hõlmaks ka Eesti Rahva Muuseumi Ehituse Sihtasutusele kuuluvat naaberkinnistut K.E. von Baeri 17. Kirjast võis järeldada, et detailplaneeringu üheks eesmärgiks on ka J.Liivi 1 kinnistu sihtotstarbe muutmine ärimaaks.

31.03.2008. aastal saadetud vastukirjas ei esitanud Eesti Rahva Muuseumi Ehituse Sihtasutus tehtud ettepanekule vastuväiteid.

18.05.2009 esitas planeerija Eesti Rahva Muuseumi Ehituse Sihtasutusele J.Liivi 1 krundi ja lähiala detailplaneeringu eskiislahenduse esmaseks ülevaatamiseks ja ettepanekute tegemiseks. Lähtudes viimasest anname teada, et:

* Eesti Rahva Muuseumi Ehituse Sihtasutus ei näe antud hetkel vajadust ega otstarvet planeerida sihtasutusele kuuluvale kinnistule K.E. von Baeri 17, kõnniteed ning treppi kuna mõlemale teemaks olevale kinnistule on olemas piisav ligipääs olemasolevate tänavate näol.
* Eesti Rahva Muuseumi Ehituse Sihtasutus ei nõustu K.E. von Baeri 17 maaüksuse sihtotstarve muutmisega transpordimaast sotsiaalmaaks järgnevatel põhjustel:

1. 26.03 2009 detailplaneeringu algatamise arvamuse küsimise kirjas oli ainukeseks maaüksuse sihtotstarbe muutmise objektiks J.Liivi 1 ning sellest johtuvalt nõustuti ka detailplaneeringu algatamisega;
2. Kuna Tartu Linnavalitsus on esitanud seisukohta, et sihtasutusele kuuluvatele kinnistutele võiks kavandada vastavalt kehtivale detailplaneeringule avaliku hoone, siis oleme seisukohal, et selles piirkonnas peaks jätma lahtiseks kõik võimalused juurdepääsuteede või parkimiskohtade rajamiseks lähtuvalt võimaliku uue hoone vajadustest;
3. Tartus Toomemäe nõlval asuvad kinnistud, mille üheks osaks on ka mainitud K.E. von Baeri 17, anti asutamisel üle Eesti Rahva Muuseumi Ehituse Sihtasutusele eesmärgiga (tulenevalt Vabariigi Valitsuse asutamisotsusese seletuskirjast) need kinnistud müüa ja saadud vahendid kasutada Eesti Rahva Muuseumi uue hoone ehituse finantseerimiseks. K.E. von Baeri 17 kinnistu sihtotstarbe muutmine vähendab oluliselt võimalust seda kinnistut müüa ning alandab oluliselt krundi võimalikku müügiväärtust, seega vähendab otseselt sihtasutuse põhivara väärtust.

Lugupidamisega,

Peeter Mauer

Juhatuse liige

Eesti Rahva Muuseumi Ehituse Sihtasutus

/Allkirjastatud digitaalselt/

Koostaja: Kristjan Karis, projektijuht,